Source: https://csmonesti.ro/category/uncategorized/
Timestamp: 2020-04-03 02:42:37+00:00

Document:
Uncategorized | CSM Onesti
Sala de atletism “Ion Soter” din cadrul Complexului Sportiv “Lia Manoliu” din București a găzduit miercuri și joi, 6 și 7 februarie 2019, ediția 2019 a Campionatului Național de atletism în sală pentru seniori și tineret.
La finalul competiției, Federația Română de Atletism a alcătuit clasamentele pe număr de medalii, pe cluburi. La seniori, pe locul 1 s-a clasat CSM București, urmată de CSA Steaua și CSM Onești.
La tineret, lider detașat este CSM Onești, urmată pe locul 2 de CS Pandurii Târgu Jiu. Pe locul trei s-au clasat, la egalitate, trei cluburi: CSM București, CSU Cluj Napoca și CSM Pitești.
Podiumurile clasamentelor pe medalii, pe cluburi, ale Campionatului Național de Atletism în sală pentru seniori și tineret, de la București, ediția 2019, arată astfel:
Lista cu punctajele complete ale tuturor cluburilor participante la CN de sală seniori și tineret 2019 poate fi văzută accesând linku-ul de mai jos:
http://www.fra.ro/fisiere/1549891152.pdf
*In caz de dublă legitimare s-a acordat fiecărui club 0,5 din medalia obţinută de un atlet.
Elena Andreea Panțuroiu (CSM Onești/ antrenor Mihaela Nicoară), 21 de ani, triplusaltistă. Vicecampioană europeană de junioare (2013) și de tineret (2015). S-a calificat la JO după ce a sărit 14,15 m la proba de triplusalt în cadrul Naționalelor pentru Juniori 2 din București, în martie anul acesta.
“Sunt foarte fericită că sunt aici (n.r. la Rio). Totul este foarte frumos, este un vis împlinit. E un sentiment minunat, sunt aici alături de cei mai buni sportivi din lume!”
“Sunt încrezătoare, sunt pregătită, îmi doresc să fac o surpriză frumoasă.”
“Vreau să le mulțumesc tuturor pentru susținere, mulțumesc membrilor familiei mele. Ei sunt cei mai înfocați suporteri ai mei și mă susțin cel mai mult.”
“Mulțumesc doamnei antrenor, mă bucur că am ajuns împreună la Jocurile Olimpice. Sper să mergem împreună la cât mai multe ediții. Faptul că doamna antrenor este cu mine aici este un plus de încredere și de putere, îmi dă energie, mă ajută foarte mult. Sunt încrezătoare că o să iasă bine totul.”
“Înainte de plecare am primit o vizită neașteptată de la doamna Ingrid Istrate (n.r. președinte CSM Onești). Îi mulțumesc din suflet pentru susținere și pentru încredere. Mi-a făcut o surpriză plăcută prin prezența dumneaei și m-a încurajat cum a putut mai bine.”
Andreea Panțuroiu va intra în cursa de calificare pentru etapa finală pe 13 august, ora 15:40 (ora României).
«Pasaportul victoriilor» la CSM Onesti
on: martie 25, 2016
Atletii de la CSM Onesti au incheiat o perioada de peste trei luni in care conform strategiei acestui club de prestigiu din tara s-a pus in prim plan pregatirea pentru participarea acestora la competitiile sportive foarte importante, ce se arata la orizont (Jocurile Olimpice de la Rio de Janeiro, Campionatele Mondiale de la Portland, Campionatele Europene de la Amsterdam, Campionatele Mondiale de Juniori de la Kazan, Campionatele Europene de Juniori II de la Tbilisi). La acestea se adauga un numar de sase campionate balcanice de sala si in aer liber iar in proba de mars urmeaza Campionatele Balcanice si Campionatele Europene si la cros vor avea loc „Europenele” si „Mondialele”. Prof. Dorin Aradavoaicei, consilier de imagine la CSM Onesti (care pregateste si un incitant volum numit „Doru si dorurile lui” – ce e mai mult decat beletristica sportiva!), ne-a declarat noi lucruri deosebite despre atletii clubului la competitiile la care au participat in ultima perioada. „Intr-o intrecere sportiva ce a avut loc la Bucuresti, CSM Onesti a luat o noua optiune in lupta cu Steaua Bucuresti, clubul care are de 3 ori mai multi atleti si un buget de 10 ori mai mare decat al clubului nostru. Acest fapt demonstreaza fara tagada, ce inseamna selectie, strategie si management la nivel inalt! La Campionatul National pentru Seniori si Tineret de la Bucuresti CSM Onesti s-a prezentat cu doi atleti seniori si 3 atleti la tineret dar din cele 26 de medalii obtinute de catre sportivii de la cluburile din judetul Bacau ,16 au fost cucerite de catre atletii clubului nostru. Consemnarea acestui fapt este suficient de a evidentia forta gruparii sportive de la CSM Onesti dar mai ales intelepciunea cu care este condus acest club de catre prof. Ingrid Istrate. Atleta Mirela Lavric a revenit in forta si a castigat proba de 400 m iar Andreea Panturoiu a fost castigatoarea de la triplu salt. Aceste performante le-au recomandat pe atletele onestene pentru Campionatul Mondial de Atletism in sala de la Portland, ele avand intocmit de catre Federatia Romana de Atletism pasaportul pentru SUA. Este de mentionat ca la competitia de la Bucuresti Andreea Panturoiu a reusit ca sa castige titlul national la tineret atat la saritura in lungime cat si la triplu salt. La saritura in lungime, cu 6 m si 38 cm Andreea Panturoiu a devenit vicecampioana nationala de seniori, ea fiind in lupta cu Alina Rotaru, de la Steaua Bucuresti. La tineret Andreea Panturoiu a stralucit si in proba de 60 m garduri, unde s-a clasat pe locurile 2 – 3 la egalitate cu o alta atleta de la CSM Onesti, Adelina Sandu. Mergand mai departe, este de evidentiat comportamentul atletului Andrei Melnicescu (elev al antrenorului Bogdan Constantin). Andrei Melnicescu a reusit ca sa obtina doua medalii la proba de 60 m (bronz la seniori) si titlul de vicecampion national la tineret, cu un rezultat deosebit:6.76 secunde. Desi in acest timp nu s-a pregatit in mod special, participand la proba saritura in lungime Andrei Melnicescu a executat doar doua sarituri si a cucerit medalia de bronz, cu rezultatul 7.45 m. Este de remarcat si evolutia junioarei II Diana Bogos, care la proba de 800 m a devenit campioana nationala a Romaniei cu timpul de 2 minute si 11 secunde. Daca isi realiza performanta propusa de antrenoarea sa, prof. Viorica Pintilie, Diana Bogos putea urca pe podium si la seniori. Aceste rezultate obtinute de catre atletii onesteni fac ca CSM Onesti sa se claseze inaintea unor cluburi de renume din tara (Steaua, Dinamo, Rapid, CSM -din Bucuresti, acesta din urma fiind sustinut cu 10 milioane de euro de catre Primaria Capitalei), Farul Constanta si altele”.
Ce se mai poate spune dupa aceste performante? Lucruri deosebit de frumoase dar si nostime pentru viata nu numai a sportivilor ci si a antrenorilor si a conducatorilor de club! Astfel, fiind prezenta la competitiile la care a evoluat Andreea Panturoiu directoarea Clubului Sportiv Municipal Onesti prof. Ingrid Istrate a oferit in semn de respect, un lantisor de aur cu sigla CSM marii campioane (ce este si sportiva nr. 1 a judetului Bacau dar si a principalului club din municipiul de pe Trotus). La competitia desfasurata la Bucuresti profesorul Dorin Aradavoaicei, un apropiat al atletilor onesteni, a fost prezent la toate cele 16 premieri , felicitandu-i pe cei care au urcat pe podium. Este demn de remarcat faptul ca profesorul Dorin Aradavoaicei are, mai nou, o grupa de copii intre 9 si 12 – 13 ani, pe care ii pregateste pentru participarea la intrecerile de atletism. Despre acest lucru prof. Dorin Aradavoaicei a declarat: „Am facut o selectie, din nordul tarii si pana la gurile Dunarii cautand pentru copii «suportul» viitorului atletism romanesc si sunt sigur ca nu o sa dau gres! Acesta e abia inceputul, Strategia CSM Onesti prevede la fiecare palier de varsta sportivi de mare valoare! Onestiul poate deveni un centru important al atletismului romanesc daca Primaria din localitate va realiza un stadion de atletism, ASA CUM A PROMIS! CE FACEM CU PROMISIUNILE?” Poate acest articol pare a se incheia cu marturisirea prof. Aradavoaicei, ce a cunoscut „trei miracole – la Sport Club Bacau, la Dinamo Bucuresti si la CSM Onesti, ultimul fiind cel mai drag… pentru ca saracia, uneori chiar lipsa de respect a unora m-a determinat ca sa nu renunt usor si iata rezultatele!”… Dar la final mentionam „performantele pasaportului american” al sportivelor Mirela Lavric si Andreea Panturoiu. Fiind componenta a echipei de stafeta a Romaniei, Mirela Lavric a cucerit impreuna cu colegele sale medalia de bronz, fapt ce se inscrie ca cel mai mare succes al atletismului romanesc din ultimii ani. Andreea Panturoiu a avut o evolutie de exceptie – ea fiind cea mai tanara participanta la Campionatul Mondial de Atletism in Sala de la Portland – si s-a clasat pe locul V la proba de triplu salt. In curand vom prezenta si alte succese sportive de la CSM Onesti, palmaresul acestui club fiind de invidiat inca din primele luni ale anului 2016!
http://www.onestiexpres.ro/pasaportul-victoriilor-la-csm-onesti.html

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM